Erkki Itkonen - Wikipedia

# Erkki Itkonen

### Frå Wikipedia – det frie oppslagsverket

Erkki Itkonen (1913-1992) var professor i finsk-ugrisk språkforsking ved Helsingfors universitet, og ein av 1900-talets mest sentrale, og sannsynlegvis den mest produktive utforskaren av samisk. Han doktorerte i 1939 på ei avhandling om vokalismen i dei austsamiske språka, på eit materiale som han hadde samla inn på granskingsferd til Enare. Den andre delen av dette arbeidet, som tok for seg kvantitet i austsamisk, kom i 1946. Erkki Itkonen var professor ved universitetet i Helsingfors frå 1956.

Som fennougrist var Itkonen mest oppteken av vokalhistorie, m.a. presenterte han nye teoriar for vokalhistoria til marisk, mordvinsk og samisk.

Itkonen arbeidde også som leksikograf, m.a. som redaktør av dei to sentrale finske etymologiske ordbøkene, Suomen kielen etymologinen sanakirja 2-6 og Suomen sanojen alkuperä 1-2, men innafor samisk var det største verket Inarilappisches Wörterbuch 1-4 1957-1991.

Itkonen var redaktør i bladet Sápmelaš frå 1934 til 1966.

Henta frå «http://nn.wikipedia.org../../../e/r/k/Erkki_Itkonen_1255.html»

Kategoriar: Samisk språkforsking | Finske språkforskarar

##### Views

- Innhaldsside
- Diskusjon
- Noverande versjon

##### Søk

##### På andre språk

- Suomi